smcproject/ml-wiki-sentences huggingface dataset:
ഈന്തപ്പന പഞ്ചസാര പുളിയിൽ നിന്നുള്ള പുളിപ്പ് സന്തുലിതമാക്കുന്നു, മുളക് എരിവിൻ്റെ ഒരു സ്പർശം നൽകുന്നു, മൊത്തത്തിൽ ഡ്രസിംഗിന് അതൊരു നല്ല രുചി നൽകുന്നു.
വിശദമായ പാചകക്കുറിപ്പ് പച്ചക്കറികൾക്കായി
150 ഗ്രാം പച്ച പയർ (അല്ലെങ്കിൽ നീളമുള്ള ബീൻസ്), 2 ഇഞ്ച് (5 സെന്റീമീറ്റർ) കഷണങ്ങളായി മുറിക്കുക
250 ഗ്രാം ബീൻസ്പ്രൗട്ടുകൾ
175 ഗ്രാം ചീര (ചൈനീസ് വാട്ടർ ചീര, പപ്പായ ഇല അല്ലെങ്കിൽ മരച്ചീനി ഇല) എരിവുള്ള തേങ്ങയ്ക്ക്
250 ഗ്രാം പുതിയ തേങ്ങ,നന്നായി അരച്ചത്
4 കഫീർ നാരങ്ങ ഇലകൾ
2 ടേബിൾസ്പൂൺ തേങ്ങാ പഞ്ചസാര (അല്ലെങ്കിൽ ഈന്തപ്പന പഞ്ചസാര)
½ ടീസ്പൂൺ ഉപ്പ്
1 ടീസ്പൂൺ പുളി പേസ്റ്റ്
1 ടീസ്പൂൺ ചൂടുവെള്ളം
1 ടേബിൾ സ്പൂൺ സസ്യ എണ്ണ താളിക്കാനുള്ള അരപ്പിന്
2 വലിയ ചുവന്ന ചുവന്ന മുളക് (ഫ്രെസ്നോ തരം)
3 തായ് മുളക് (എരിവ് വേണമെങ്കിൽ കൂടുതൽ എടുക്കാം)
1 ടീസ്പൂൺ പുതുതായി വറ്റല് ഗാലങ്കൽ (തായ് ജിഞ്ചർ)
3 ഗ്രാമ്പൂ വെളുത്തുള്ളി , തൊലികളഞ്ഞത്
3 സവാള , തൊലികളഞ്ഞത് നിർദ്ദേശങ്ങൾ ഉറാപ് താളിക്കുവാൻ ഉള്ള അരപ്പ്
താളിക്കാനുള്ള അരപ്പ് എല്ലാ ചേരുവകളും ഒരു അരകല്ലിലോ ഫുഡ് പ്രൊസസറിലോ ഇട്ട്, അവയെ കുഴമ്പ് പരുവത്തിൽ അരച്ചെടുത്ത്  മാറ്റിവെയ്ക്കുക.
പച്ചക്കറികൾ
ചുട്ടുതിളക്കുന്ന വെള്ളം നിറച്ച ഒരു വലിയ പാത്രത്തിൽ, മൂടാതെ, ചീര 1 മിനിറ്റ് ബ്ലാഞ്ച് ചെയ്യുക, തുടർന്ന് 20 സെക്കൻഡ് മംഗ് ബീൻസ്, 2 മിനിറ്റ് ചെറുപയർ എന്നിവയും ബ്ലാഞ്ച് ചെയ്യുക.
ചുട്ടുതിളക്കുന്ന വെള്ളത്തിൽ നിന്ന് ഒരു വലിയ ദ്വാരങ്ങൾ ഉള്ള തവിയൊ അരിപ്പയോ ഉപയോഗിച്ച് നീക്കം ചെയ്യുക.
ഉടൻ തന്നെ അത് വളരെ തണുത്ത വെള്ളത്തിലോ ഐസ് നിറച്ച വെള്ളത്തിലോ ഇട്ട് തണുപ്പിക്കുക.
അത് പച്ചക്കറികളുടെ പച്ച നിറം അങ്ങനെ തന്നെ നിലനിർത്തും.
അവ നന്നായി വറ്റിച്ച ശേഷം ഒരു വിളമ്പുന്ന പാത്രത്തിൽ ഇടുക..
എരിവുള്ള തേങ്ങ
കത്രിക ഉപയോഗിച്ച്, കഫീർ നാരങ്ങയുടെ ഇലകളുടെ മധ്യത്തിൽ ഉള്ള ഞരമ്പ്  മുറിക്കുക.
എന്നിട്ട് അവയെ നേർത്ത പട്ടകളായി മുറിക്കുക.
എന്നിട്ട് ഇടത്തരം ചൂടിൽ ഒരു  ചീനചട്ടിയിൽ എണ്ണ ഒഴിച്ച് ചട്ടി ചൂടാക്കുക.
നേരത്തെ അരച്ച് വച്ചിരിക്കുന്ന താളിക്കാനുള്ള കുഴമ്പ് രൂപത്തിലുള്ള അരപ്പ് അതിലിട്ട് 5 മിനിറ്റ് നേരത്തേക്ക് അല്ലെങ്കിൽ നല്ല മണം വരുന്നത് വരെ, നിരന്തരം ഇളക്കുക.
എരിവുള്ള തേങ്ങയ്ക്ക് പുളി നീര് അടക്കം ആവശ്യമായ എല്ലാ ചേരുവകളും ചേർക്കുക.
എല്ലാം കൂടെ ചേർത്ത് ഇളക്കുമ്പോൾ, 5 മുതൽ 10 മിനിറ്റ് വരെ അല്ലെങ്കിൽ മിശ്രിതം ഡ്രൈ ആകുന്നത്  വരെ വഴറ്റുന്നത് തുടരുക.
ചൂടിൽ നിന്ന് മാറ്റി അത് തണുക്കാൻ വയ്ക്കുക.
വിളമ്പാനായി, പച്ചക്കറികൾക്ക് മുകളിൽ മസാലകൾ നിറഞ്ഞ തേങ്ങാ നിറയ്ക്കുക, ഉടനെ തന്നെ കഴിക്കുക.
റഫറൻസുകൾ ബാഹ്യ ലിങ്കുകൾ ഏഷ്യൻ ഫുഡ് റെസിപ്പിയിൽ നിന്നുള്ള യുറാപ്പ് പാചകക്കുറിപ്പ് പെറ്റിറ്റ് ഷെഫിൽ നിന്നുള്ള യുറാപ്പ് പാചകക്കുറിപ്പ് ഒറിജിനൽ ഇന്തോനേഷ്യൻ പാചകക്കുറിപ്പിൽ നിന്നുള്ള യുറാപ്പ് പാചകക്കുറിപ്പ് Resep Urap Urap - Youtube-ലെ ഇന്തോനേഷ്യൻ മസാല സാലഡ്
ഉറി ഇംഗ്ലീഷ് വിലാസം https://ml.wikipedia.org/wiki/Urri ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉറിയിൽ കലം അടുക്കിയിരിക്കുന്നു.
ചകിരി ( കയർ ) കൊണ്ടു നിർമ്മിക്കുന്ന ഒരു പഴയകാല വീട്ടുപകരണമാണ് ഉറി .
അടുക്കളയുടെ മുകളിൽ അടുപ്പിനോടു ചേർന്നു പുക തട്ടാവുന്ന സ്ഥലത്തു കെട്ടി തൂക്കിയിടുന്നു.
പ്രധാനമായും പാകം ചെയ്ത്, മൺകലങ്ങളിലാക്കിയ ആഹാരസാധനങ്ങളാണ്  ഇതിൽ സൂക്ഷിക്കുക.
പാറ്റ പോലുള്ള കീടങ്ങളിൽനിന്നും പൂച്ച പോലുള്ള വീട്ടുമൃഗങ്ങളിൽനിന്നും പാകം ചെയ്ത ആഹാരം സംരക്ഷിക്കുക എന്നതായിരുന്നു ഇതിന്റെ പ്രധാന ഉദ്ദേശം.
മോരുണ്ടാക്കുന്നതിനു വേണ്ടി പാൽ ഉറയൊഴിച്ച്  പുളിപ്പിക്കാനായി സൂക്ഷിച്ചിരുന്നത് ഉറിയിലായിരുന്നു.
ഈ ഉറി അടുക്കളയുടെ തീച്ചൂടേൽക്കാത്ത കോണിലാണു കെട്ടുക.
സാധാരണയായി ഗ്രാമങ്ങളിലെ നായാടികളാണ് ഉറി നിർമ്മിക്കുന്നത്.
ഇടവഴികളിലൂടെ സഞ്ചരിച്ചു വീടുകൾ തോറും വിളിച്ചു ചോദിച്ചു കൊണ്ടുള്ള വിൽപ്പനരീതിയായിരുന്നു മുൻകാലങ്ങളിൽ ഉണ്ടായിരുന്നത്.
ഇന്ന് ഈ രീതിയും ഉപകരണവും നാമാവശേഷമായിരിക്കുന്നുവെങ്കിലും നാട്ടിൻപുറങ്ങളിലെ അപൂർവം ചില വീടുകളിൽ ഇന്നും കാണപ്പെടുന്നു.
കയർ കൊണ്ടു നിർമ്മിച്ച, വൃത്താകൃതിയുള്ള ഒരു വളയമാണ് ഇതിന്റെ അടിസ്ഥാനം.
മൂന്നോ നാലോ കയർവള്ളികളിൽ ഇത് തൂക്കിയിടുന്നു.
മുകളിൽ ഈ കയർ വള്ളികൾ ഒരു സ്ഥലത്ത് വീണ്ടും ഒന്നിപ്പിക്കുന്നു.
തൂക്കിയിടാനുള്ള സജ്ജീകരണം മുകളറ്റത്തു കാണും.
ചിത്രശാല ഉറിയിൽ മൺകലം വെച്ച് പക്ഷികൾക്ക് വെള്ളം നൽകുന്നു ഓല കൊണ്ടുള്ള ഉറിയിൽ കലം തൂക്കിയിട്ടിരിക്കുന്നു.
ഉറി: ദി സർജിക്കൽ സ്ട്രൈക്ക് ഇംഗ്ലീഷ് വിലാസം https://ml.wikipedia.org/wiki/Uri:_The_Surgical_Strike
ആർഎസ്‌വിപി  മൂവീസിന്റെ ബാനറിൽ റോണി സ്ക്രിവാള നിർമ്മിച്ച്  ആദിത്യ ധർ ചിത്രത്തിന്റെ നിർമ്മാണവും സംവിധാനവും നിർവഹിച്ച  2019 ലെ ഇന്ത്യൻ ആക്ഷൻ സിനിമയാണ് ഉറി: ദി സർജിക്കൽ സ്ട്രൈക്ക് .
ചിത്രത്തിൽ വിക്കി കൗശൽ, പരേഷ് റാവൽ, മോഹിത് റെയ്ന, യാമി ഗൌതം എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ഉറിയിൽ 2016 സപ്തംബർ 18ന് നാല് അതിക്രമകാരികൾ ഇന്ത്യൻ സൈന്യത്തെ ആക്രമിച്ച സംഭവത്തെ  ആസ്പദമക്കിയുള്ള കഥയാണ്.
2019 ജനുവരി 11 നാണ് തീയേറ്ററിൽ പ്രദർശിപ്പിച്ചത്.
സിനിമയുടെ ആദ്യവാരം നേടിയത്  35.73 കോടി രൂപയാണ്.
ഈ സിനിമ അഞ്ച് അധ്യായങ്ങളായി തിരിച്ചിരിക്കുന്നു.
അധ്യായം ഒന്ന്: ദി സെവൻ സിസ്റ്റർസ് രണ്ടാമത്: ആൻ അൺസെറ്റിംഗ് പീസ്‌ അദ്ധ്യായം മൂന്ന്: ബ്ലീഡ് ഇന്ത്യ വിത്ത്‌ എ തൗസൻന്റ കട്ട്‌സ് അധ്യായം നാല്: നയാ ഹിന്ദുസ്ഥാൻ (പുതിയ ഇന്ത്യ) ഫൈനൽ ചാപ്റ്റർ:ദി സർജിക്കൽ സ്ട്രൈക്ക് അഭിനേതാക്കൾ വിക്കി കൗശൽ - മേജർ വിഹാൻസിങ് ഷെർഗിൽ (പ്രഥമകൻ, പാരാ എസ്.എഫ്, ടീം നേതാവ്) പരേഷ് റാവൽ - ആയി എൻഎസ്എ ഗോവിന്ദ് ഭരദ്വാജ് (അടിസ്ഥാനമാക്കി കഥാപാത്രം എൻഎസ്എ അജിത് ദോവൽ ) ഗൗതം - പല്ലവി ശർമ്മ / ജാസ്മിൻ അൽമീഡ (റോ ഫീൽഡ് ഏജന്റ് അനലിസ്റ്റ്) യാമി മോഹിത് റെയ്ന - മേജർ കരൺ കാശ്യപ് (പാറാ എസ്.എഫ്, സ്മിർ) ക്യാപ്റ്റൻ സീറത് കൗറിനെയാണ് കീർത്തി കുലാരി ഒരു ഐ.എഫ് ഓഫീസർ രജിത് കപൂർ - - ഇന്ത്യയുടെ പ്രധാനമന്ത്രിയായി (അടിസ്ഥാനമാക്കി കഥാപാത്രം പ്രധാനമന്ത്രി നരേന്ദ്ര മോഡി ) ഇയാൻ റോഡ്രിഗൂസ് ബ്രയാൻ ഡിസൂസ (ഡിആർഡിഒ എക്സിക്യൂട്ടീവ്) രവീന്ദർ അഗ്നിഹോത്രി -  പ്രതിരോധ മന്ത്രി ( പ്രതിരോധ മന്ത്രി മനോഹർ പരീക്കർ ) നിർമ്മാണം അവലംബം ↑ ↑ ↑
ഉറവിട നികുതിപിടുത്തം
ഒരാളുടെ വരുമാനം, ലാഭവിഹിതം, ആസ്തിവില്പ്പന എന്നിവയിൽ നിന്നുള്ള നികുതി അയാൾക്ക് ആ പണം നല്കുന്നയാളിൽ നിന്നും മുൻകൂറായി ഈടാക്കുന്ന രീതിയാണ് ഇന്ത്യയിൽ ഉറവിടനികുതിപിടുത്തം (Tax Deduction at Source- TDS) എന്നുപറയപ്പെടുന്നത്.
1961ലെ ഇന്ത്യൻ ആദായ നികുതി ചട്ടപ്രകാരം , ആദായ നികുതി ഉറവിടത്തിൽ തന്നെ വെട്ടിക്കുറയ്ക്കണം.
ഈ വ്യവസ്ഥകൾ‌ക്ക് കീഴിലുള്ള ഏത് പണം നല്കലും ആദായനികുതിയുടെ നിശ്ചിത ശതമാനം കുറച്ചതിനുശേഷം മാത്രമേ പാടുളളു.
ഇത് നിയന്ത്രിക്കുന്നത് ഇന്ത്യൻ റവന്യൂ വകുപ്പിന്റെ ഭാഗമായ [സെൻട്രൽ ബോർഡ് ഫോർ ഡയറക്ട് ടാക്സ്] (സിബിഡിടി) ആണ്.
നികുതിയുടെ കണക്കുപരിശോധനയിൽ ഇതിന് വലിയ പ്രാധാന്യമുണ്ട്.
സിബിഡിടിയിലേക്ക് ത്രൈമാസ റിട്ടേൺ സമർപ്പിക്കാനും നികുതിദായകൻ ബാധ്യസ്ഥനാണ്.
ബന്ധപ്പെട്ട ത്രൈമാസത്തിൽ ടിഡിഎസ് കുറയ്ക്കുകയും സർക്കാരിലേയ്ക്ക് അടയ്ക്കുകയും ചെയ്തുവെന്ന് നികുതി റിട്ടേണുകളിൽ പ്രസ്ഥാവിക്കുന്നു.
ഉറവിട നികുതിപിടുത്തത്തിന്റെ ഉദ്ദേശ്യങ്ങൾ ഓരോമാസവും ലഭിക്കുന്ന വരുമാനത്തിനനുസരിച്ച് നികുതിയടയ്ക്കാൻ ശമ്പളമുളള ആൾക്കാരെ സജ്ജമാക്കുകയും അതിലൂടെ നികുതി ഒരു വലിയതുകയായി അടയ്ക്കുന്നതിലെ ഭാരം ഒഴിവാക്കി എളുപ്പമുളള തവണകളായി അടയ്ക്കാൻ സഹായിക്കുന്നു.
കരാറുകാർ, പ്രൊഫഷണലുകൾ തുടങ്ങിയ വിവിധ നികുതിദായകരിൽ നിന്നും പണം നല്കുമ്പോൾ തന്നെ   നികുതി പിരിക്കുക.
സർക്കാരിന് വർഷം മുഴുവനും ഫണ്ട് ആവശ്യമാണ്.
അതിനാൽ, മുൻകൂർനികുതിയും ഉറവിടത്തിൽ കുറച്ച നികുതിയും വർഷം മുഴുവനും ഫണ്ട് നേടുന്നതിനും നന്നായി പ്രവർത്തിക്കുന്നതിനും സർക്കാരിനെ സഹായിക്കുന്നു ലാഭവിഹിതത്തിൽ നിന്നും ഉറവിടനികുതിപിരിക്കൽ
ഇന്ത്യയുടെ ആദായനികുതി നിയമം 1961 ലെ ഉപനിയമത്തിലെ 302-ാം വകുപ്പ്.
2020 ബജറ്റിന് മുമ്പ് ലാഭവിഹിതത്തിൽ നിന്നുളള വരുമാനത്തിന് ഓഹരി ഉടമയുടെ കൈയിൽ നിന്ന് നികുതി ഒഴിവാക്കിയിരുന്നു.
2020 ബജറ്റ് മുതൽ, 5000 രൂപയിൽ കൂടുതലുള്ള ലാഭവിഹിത വരുമാനത്തിന് 10% ഉറവിട നികുതി ബാധകമാണ്.
സ്ഥാവര വസ്‌തുക്കളിൽ ഉറവിട നികുതി
ആദായനികുതി നിയമത്തിലെ സെക്ഷൻ 194 എ, 1961 .
2013 ജൂൺ ഒന്നിനോ അതിനുശേഷമോ നടക്കുന്ന ഇടപാടുകൾക്ക് ഈ വ്യവസ്ഥ ബാധകമാണ് കാർഷിക ഭൂമി ഒഴികെയുള്ള സ്ഥാവര വസ്‌തുക്കളുടെ കൈമാറ്റത്തിന് ഉറവിട നികുതി ബാധകമാക്കുന്ന വ്യവസ്ഥയാണിത്.
ടിഡിഎസ് സാക്ഷ്യപത്രങ്ങൾ
ശമ്പളം ലഭിക്കുന്ന ജീവനക്കാർക്ക് ഫോം 16 എന്ന ടിഡിഎസ് സർട്ടിഫിക്കറ്റും ശമ്പളമില്ലാത്ത ജീവനക്കാർക്ക് 16 എ ഫോമും ഒരു നിശ്ചിത സമയത്തിനുള്ളിൽ  നൽകുന്നതിന് ഒരു നികുതിപിരിക്കുന്നയാൾ ബാധ്യസ്ഥനാണ്.
ഒരു കമ്മീഷനോ, ദല്ലാൾകൂലിയോ, കരാർ ഫീസോ, പ്രൊഫഷണൽ ഫീസോ നല്കിയ ആൾ  സെക്ഷൻ 194 എം പ്രകാരം കൊടുക്കുന്ന  ടിഡിഎസ് സർട്ടിഫിക്കറ്റാണ് ഫോം 16 ഡി. സെക്ഷൻ 194 എം പ്രകാരം, ഒരു സാമ്പത്തിക വർഷത്തിൽ റസിഡന്റ് കരാറുകാർക്കും പ്രൊഫഷണലുകൾക്കും കൊടുക്കുന്ന തുക 50,00,000 രൂപ കവിയുന്നുവെങ്കിൽ, പണം നല്കുന്നയാൾ / കിഴിവ് ചെയ്യുന്നയാൾ തുകയിൽ നിന്ന് 5% നിരക്കിൽ നികുതി കുറയ്ക്കണം.
നികുതിപിരിക്കുന്നയാൾ അടുത്ത സാമ്പത്തിക വർഷത്തിന്റെ ആദ്യ രണ്ട് മാസത്തിനുള്ളിൽ ടിഡിഎസ് സർട്ടിഫിക്കറ്റുകൾ നൽകണം ഇതും കാണുക പിടിച്ചുവയ്ക്കപ്പെട്ട നികുതി വരുമാനം ലഭിക്കുന്നതിനനുസരിച്ച് നികുതി ഒടുക്കുക അവലംബം ബാഹ്യ കണ്ണികൾ ഇന്ത്യൻ ആദായനികുതി വകുപ്പ്
ഏഷ്യൻ ശില്പകല നടരാജൻ
മറ്റൊരു കലയ്ക്കുമില്ലാത്ത ഒരു പ്രത്യേകത ശില്പകലയ്ക്കുണ്ട് .
ശില്പങ്ങൾ മനുഷ്യ വംശത്തിന്റെ പുരോഗതിയുടെ അടയാളങ്ങളാണ്.
ഇത് ഒരു സമൂഹത്തിന്റെ സാംസ്കാരികമായ ഉന്നമനത്തിന്റെ അളവുകോലാണ്.
വൈവിധ്യ പൂർണമായ ശില്പ കലാപാരമ്പര്യമാണ് ഏഷ്യയിലുള്ളത് .
മതപരവും രാഷ്ട്രീയവുമായ ആശയങ്ങളുടെ പ്രചാരണത്തിനും ഭരണാധികാരിയെ ആദരിക്കാനും മറ്റുമാണ് ഏഷ്യൻരാജ്യങ്ങളിൽ പരമ്പരാഗതശില്പനിർമ്മാണം നടന്നിരുന്നത്.
എഷ്യയിലെ വിവിധ രാജ്യങ്ങളിലെ ശില്പനിർമ്മാണ ശെെലിയിൽ സാമ്യം കാണാം.
1800കളുടെ അവസാനം വരെ ഏഷ്യൻ രാജ്യങ്ങളിലെ ശില്പികൾ കൂട്ടമായാണ് ശില്പനിർമ്മാണത്തിലേർപ്പെട്ടിരുന്നത്.
ഇന്ത്യൻ ശില്പകല സാഞ്ചിയിലെ സ്തൂപം സാരാനാഥിലെ അശോകസ്തംഭം
ബി.സി.2000-മാണ്ടുകളിൽ സിന്ധുനദീതടത്തിലാണ് പ്രാചീന ഇന്ത്യൻ ശില്പകലയുടെ വികാസം.
സിന്ധുനദീതടസംസ്ക്കാരത്തിലെ ശില്പങ്ങൾക്ക് പ്രാചീനകാലശില്പകലയിൽ പ്രധാനപ്പെട്ട സ്ഥാനമുണ്ട്.
ബി.സി.2500 മുതൽ ബി.സി.1700വരെയായിരുന്നു ഈ സംസ്ക്കാരത്തിന്റെ സുവർണ്ണകാലം.
ശില , ലോഹം , കളിമണ്ണ് എന്നിവയിലാണ് സിന്ധുനദീതടവാസികൾ ശില്പനിർമ്മാണം നടത്തിയിരുന്നത്.
സിന്ധുനദിയുടെ വടക്കേകരയിലുള്ള ഹാരപ്പ , തെക്ക്ഭാഗത്തെ മോഹെൻജൊദാരോ എന്നീനഗരങ്ങളായിരുന്നു അക്കാലത്തെ പ്രധാനകേന്ദ്രങ്ങൾ.
ഇവിടെനിന്നും മുദ്രകളായി ഉപയോഗിച്ചിരുന്ന ശിലാഫലകങ്ങളും മനുഷ്യർ , മൃഗങ്ങൾ , ദേവതകൾ എന്നിവയുടെ രൂപങ്ങളും ലഭിച്ചിട്ടുണ്ട്.
മോഹെൻജൊദാരോയിൽ നിന്നും കണ്ടെടുത്ത ശിലാഫലകത്തിൽ ഒറ്റക്കൊമ്പുള്ള സാങ്കല്പിക മൃഗത്തിന്റെ ചിത്രം കൊത്തിവച്ചിട്ടുണ്ട്.
കാള , ആന , കാണ്ടാമൃഗം എന്നിവയും അക്കാലത്തെ ശില്പങ്ങൾക്കു വിഷയമായിരുന്നു.
ഇവിടെനിന്നും ലഭിച്ച ചുണ്ണാമ്പുകല്ലുകളിൽ കൊത്തിയെടുത്ത ''ദൈവത്തിന്റെ കബന്ധപ്രതിമ'' എന്ന ശില്പം പ്രാധാന്യമർഹിക്കുന്നു.
വെങ്കലത്തിൽ നിർമ്മിച്ച നർത്തകിയെപോലുള്ള പെൺകുട്ടിയുടെ  ചെറുപ്രതിമയും ഇവിടെ നിന്ന് കിട്ടിയിട്ടുണ്ട്.
മൗര്യസാമ്രാജ്യത്തിലെ മഹാനായ അശോക ചക്രവർത്തി ബി.സി.261ൽ ബുദ്ധമത പ്രചാരണത്തിനായി സ്തൂപങ്ങൾ  നിർമ്മിക്കുകയും അവയിൽ ബുദ്ധമതതത്ത്വങ്ങൾ കൊത്തിവയ്ക്കുകയും ചെയ്തു.
ഈ സ്തൂപങ്ങളിൽ ഏറ്റവും പ്രശസ്തം സാരാനാഥിലെ അശോകസ്തംഭമാണ് .
താമരപ്പൂവിന്റെ മുകളിലായി നാലുവശങ്ങളിൽ സിംഹം , ആന , കാള , കുതിര എന്നീമൃഗങ്ങളും അതിനുമുകളിലായി നാലുഭാഗത്തേക്കു നോക്കി നിൽക്കുന്ന നാലുസിംഹങ്ങളും 24 ആരക്കാലുകളുള്ള ധർമ്മചക്രവും ചേർന്നതാണ് അശോകസ്തംഭം .
ക്ഷേത്രങ്ങൾ ഉൾപ്പെടുന്ന മതസ്ഥാപനങ്ങൾക്കുവേണ്ടിയായിരുന്നു  പ്രധാനമായും ശില്പനിർമ്മാണം നടന്നിരുന്നത്.
ഇന്ത്യയിൽ ഉത്ഭവിച്ച ശില്പകലാശൈലി ബുദ്ധമതത്തിന്റെ വ്യാപനത്തിലൂടെയും വ്യാപാരികളിലൂടെയും ഏഷ്യ മുഴുവൻ വ്യാപിച്ചു.
ഭക്തിപ്രസ്ഥാനങ്ങളുടെ ഭാഗമായി ഈ ശൈലി കൂടുതൽ വികസിക്കുകയും ബുദ്ധ-ഹിന്ദുമതദേവതകളുടെ രൂപങ്ങൾ ഇതനുസരിച്ച് നിർമ്മിക്കപ്പെടുകയും ചെയ്തു.
മധ്യപ്രദേശിലെ സാഞ്ചി ബുദ്ധമതസ്തൂപങ്ങളിൽ മനുഷ്യരൂപങ്ങൾ കൊത്തിവച്ചിട്ടുണ്ട്.
എലിഫന്റാഗുഹാക്ഷേത്രങ്ങളിൽ ഹിന്ദുദേവനായ ശിവന്റെ രൂപങ്ങൾ കൊത്തിവച്ചിരിക്കുന്നു.
അർധനാരീശ്വര പ്രതിമ , കല്യാണസുന്ദര ശിവൻ , കൈലാസം ഉയർത്തുന്ന രാവണൻ , അണ്ഡകാരമൂർത്തി , നടരാജൻ എന്നീ ശില്പങ്ങളാണ് എലിഫന്റാ ഗുഹകളിൽ കാണപ്പെടുന്നത് .
ഇതുകൂടാതെ അജന്താഗുഹകളിലും നിരവധി ശില്പങ്ങൾ കൊത്തിവച്ചിട്ടുണ്ട്.
ബുദ്ധസങ്കല്പങ്ങളിൽ നിർമ്മിതമായ ശില്പങ്ങളാണ് ഗുഹകളിൽ ഭൂരിഭാഗവും .
നീണ്ട അങ്കി ധരിച്ച്, ഹസ്തമുദ്രയോടുകൂടിയാണ് ഇവയുള്ളത്.
ഇന്നത്തെ പാകിസ്താനിൽപ്പെടുന്ന ഗാന്ധാരദേശത്തും ഇന്ത്യയിലെ മധുരാനഗരത്തിലുമാണ് ആദ്യകാല ബുദ്ധരൂപങ്ങൾ നിർമ്മിക്കപ്പെട്ടത്.
ഗ്രീസ് , റോം , എന്നീദേശങ്ങളിലെ ശില്പകലയുടെ സ്വാധീനം ഗാന്ധാരദേശത്തിലെ ബുദ്ധപ്രതിമകളിൽ കാണാം.
തരംഗരൂപത്തിലുള്ള മുടിയും മടക്കുകൾ നിറഞ്ഞവസ്ത്രവും ഇതിനുദാഹരണമാണ്.
എന്നാൽ പകുതിയടഞ്ഞ നയനങ്ങളും ചുണ്ടിൽ തങ്ങിനിൽക്കുന്ന ചെറുപുഞ്ചിരിയും ഭാരതത്തിന്റെ ആത്മീയ പാരമ്പര്യത്തിന്റെ സ്വാധീനം വിളിച്ചോതുന്നു.
മഥുരയിലെ ബുദ്ധരൂപങ്ങൾ കൂടുതൽ ഊർജസ്വലങ്ങളാണ്.
വിടർന്നകണ്ണുകൾ ഇവയുടെ പ്രത്യേകതയാണ്.
മഥുരയിൽ നിന്നുലഭിച്ച ചുവന്നമണൽക്കല്ലിൽ നിർമ്മിച്ചിരിക്കുന്ന " പീഠത്തിലിരിക്കുന്ന ശാക്യമുനി " ഇതിനുദാഹരണമാണ്.
എ.ഡി. 100നോടടുത്താണ് ഇതിന്റെ നിർമ്മാണം.
എലിഫന്റാ ഗുഹയിലെ ശില്പങ്ങൾ കൈലാസത്തിലെ ശിവനും പാർവ്വതിയും രാവണൻ കൈലാസം ഉയർത്തുന്നു ഗംഗാധരൻ അർദ്ധനാരീശ്വരൻ ശിവൻ അന്തകനെ വധിക്കുന്നു ശിവന്റെ വിവാഹം യോഗീശ്വരൻ നടരാജൻ (ആറാം നൂറ്റാണ്ട്) ദ്വാരപാലകൻ അജന്താഗുഹയിലെ ശില്പങ്ങൾ ഉപവിഷ്ഠനായ ബുദ്ധൻ ശയനബുദ്ധ ബുദ്ധ ശില്പം മഹാബലിപുരത്തെ ഗ്രാനൈറ്റിൽ കൊത്തിയ വലിയ ആനയുടെ രൂപം അഞ്ചു രഥങ്ങൾ (മഹാബലിപുരം) ഖജുരാഹോ ശില്പങ്ങൾ
ബുദ്ധപ്രതിമകൾ നിർമ്മിക്കപ്പെട്ട കാലഘട്ടത്തിൽ തന്നെയാണ് ഹിന്ദുമതത്തിലെയും ജൈനമതത്തിലെയും ദേവീദേവരൂപങ്ങൾ  കൊത്തിയെടുക്കുന്ന രീതി ആരംഭിച്ചത്.
എങ്കിലും ബി.സി.100കൾ മുതൽ എ.ഡി.500 വരെയുള്ള കാലഘട്ടത്തിൽ ഇന്ത്യയിൽ ബുദ്ധശില്പകല പ്രമുഖസ്ഥാനം കൈയടക്കിയിരുന്നു.
ഇന്ത്യയിൽ ഹിന്ദുമതത്തിന്റെ വളർച്ച ബുദ്ധമതത്തിന്റെ തളർച്ചയ്ക്ക് വഴിയൊരുക്കി.
എ.ഡി. 400കൾ മുതലാരംഭിക്കുന്നതാണ് ഇന്ത്യൻ ശില്പകലയുടെ ക്ലാസിക്കൽ കാലഘട്ടം.
മുസ്ലീം ആധിപത്യം ഉണ്ടാകുന്നതുവരെ ഇതുതുടർന്നു.
ഈ കാലയളവിൽ നിർമ്മിച്ച ശില്പങ്ങൾ കൂടുതലും ഹിന്ദുക്ഷേത്രങ്ങളുമായി ബന്ധപ്പെട്ടവയായിരുന്നു.
ഇന്ത്യയുടെ എല്ലാഭാഗത്തും ഒരുപോലെയുള്ള ശൈലിയല്ല നിലനിന്നിരുന്നത്.
വടക്ക്, തെക്ക് ഭാഗങ്ങളിൽ വ്യത്യസ്തശൈലികളിലുള്ള ശില്പങ്ങൾ രൂപംകൊണ്ടു.
ഇന്ത്യയുടെ വടക്ക് ഭാഗത്തുള്ള ശില്പികൾ മണൽക്കല്ലിൽ ശില്പങ്ങൾ നിർമ്മിച്ചപ്പോൾ തെക്കുഭാഗത്ത് കരിങ്കല്ലിലാണ് ശില്പങ്ങൾ നിർമ്മിച്ചിരുന്നത്.
തെക്കെഇന്ത്യയിലെ മഹാബലിപുരത്തെ ശിലാക്ഷേത്രങ്ങളും ശില്പങ്ങളും പ്രസിദ്ധങ്ങളാണ്.
സ്മാരകങ്ങളിൽ ഭൂരിഭാഗവും പാറ തുരന്ന് ഒറ്റ പാറയാൽ നിർമ്മിച്ചവയാണ്‌.
പല്ലവ കലയുടെ ഉത്തമോദാഹരണങ്ങളാണ്‌ മഹാബലിപുരം .
ആനയുടെ യഥാർത്ഥശില്പങ്ങളും ഇവിടെ കാണാം.
എ.ഡി.600നും 700നുമിടയ്ക്കാണ് ഇവയുടെ നിർമ്മാണകാലം.
900 മുതൽ 1200 വരെ തമിഴ്നാട് ഭരിച്ചിരുന്ന ചോളന്മാർ വലിയക്ഷേത്രങ്ങളും വെങ്കലശില്പങ്ങളും നിർമ്മിച്ചിരുന്നു.
പരമശിവന്റെയും മഹാവിഷ്ണുവിന്റെയും ശില്പങ്ങളാണ് ഇക്കാലത്ത് നിർമ്മിക്കപ്പെട്ടത്.
പരമശിവനെ നടരാജൻ എന്നു സങ്കല്പിച്ചു നിർമ്മിച്ചിട്ടുള്ള നടരാജവിഗ്രഹങ്ങൾ പ്രസിദ്ധമാണ് .
വടക്കേ ഇന്ത്യയിലെ ക്ഷേത്രങ്ങളിലെ ശില്പങ്ങൾ വലിപ്പം കൂടിയവയായിരുന്നു.
ദേവീ-ദേവന്മാരുടെ രൂപങ്ങളും അവരുടെ വാഹനങ്ങളുമായിരുന്നു ശില്പങ്ങളിലെ പ്രധാനവിഷയങ്ങൾ.
തൂണുകളിൽ സ്ത്രീരൂപങ്ങൾ കൊത്തിവയ്ക്കുന്ന രീതിയും പതിവുണ്ട്.
മധ്യപ്രദേശിലെ ഖജുരാഹോയിലുള്ള ഹിന്ദു-ജൈനക്ഷേത്രശില്പങ്ങൾ ലോകപ്രസിദ്ധശില്പങ്ങളാണ് .
ഇന്ത്യയിലെ മുസ്ലീംഭരണകാലത്തും ഹിന്ദുജൈനശില്പികൾ ക്ഷേത്രങ്ങളിൽ ശില്പനിർമ്മാണപ്രവർത്തനങ്ങൾ നടത്തിയിരുന്നു.
ഇക്കാലത്ത് നിർമ്മിക്കപ്പെട്ടവയാണ് മൗണ്ട് അബുവിലുള്ള ജൈനക്ഷേത്രങ്ങളും അവിടത്തെ ശില്പങ്ങളും.
ശ്രീലങ്കൻ ശില്പകല
തെക്കുകിഴക്കൻ ഏഷ്യൻ രാജ്യമായ ശ്രീലങ്കയിൽ പ്രാചീനനഗരമായ അനുരാധപുരത്തിലാണ് ശില്പങ്ങളിൽ ഏറിയപങ്കും  കാണപ്പെടുന്നത്.
ഇതിനേക്കാൾ വലുതാണ് വത്തഗാമി അഭയന്റെ (ബി.സി. 104-77) 'അഭയഗിരി സ്തൂപം' .
ശ്രീലങ്കൻ ഭരണാധികാരികളടെ തലസ്ഥാനമായിരുന്ന പൊളന്നറുവയിൽ കാണുന്നശി്ല്പങ്ങളിൽ ചോളശില്പകലയുടെ സ്വാധീനം വ്യക്തമാണ്.
പൊളന്നറുവയിലെ ഗാൽവിഹാരം എന്ന ബുദ്ധസന്ന്യാസിമഠത്തിൽ കാണുന്ന കരിങ്കല്ലിലുളള 17മീറ്ററോളം ഉയരമുള്ള ബുദ്ധശില്പം ഏറെ പ്രശസ്തമാണ്.
ബുദ്ധന്റെ ഇരിക്കുന്നതായുള്ള ഒരു വലിയ രൂപവും, കൃത്രിമമായി നിർമിച്ച ഒരു ഗുഹയ്ക്കുള്ളിൽ ഇരിക്കുന്നതായുള്ള ഒരു ചെറിയ രൂപവും, നിൽക്കുന്ന ഒരു രൂപവും കിടക്കുന്നതായുള്ള ഒരു രൂപവുമാണിത്.
വാമന ശില്പം അനുരാധപുരത്തിലെ ഒരു ശില്പം വിദ്യാധര ഗുഹ ഒരു പാറയുടെ വശത്തായി കൊത്തിയ ശിൽപ്പങ്ങൾ.
കൊറിയൻ ശില്പകല
ലോഹത്തിലും കളിമണ്ണിലുമുള്ള കൊറിയൻ ശില്പനിർമ്മാണത്തിൽ ചൈനയുടെ സ്വാധീനം പ്രകടമാണ്.
ചൈനയുടെതുപോലെ ബുദ്ധമതത്തിലെ രൂപനിർമ്മാണരീതി കൊറിയയിലും നിലനിന്നിരുന്നു.
എ.ഡി.500 കളിൽ ചൈനയിൽ നിന്നും കൊറിയയിലെത്തിയ ബുദ്ധശില്പങ്ങളുടെ ശൈലി കൊറിയൻ ശില്പികൾ അനുകരിച്ചു.
എന്നാൽ 600കളോടെ കൊറിയയിൽ തനതായ ശില്പനിർമ്മാണശൈലി രൂപപ്പെട്ടു.
ദക്ഷിണകൊറിയയിലെ ഗ്യോങ്ജുവിലുള്ള സോക്കുരം ഗുഹാക്ഷേത്രത്തിൽനിന്നും  ലഭിച്ച ബുദ്ധശില്പം കൊറിയൻ ശില്പകലയുടെ പ്രത്യേകതകളെല്ലാം ഉൾക്കൊള്ളുന്ന ശില്പമാണ്.
ബീക്ജെ കാലഘട്ടത്തിൽ കൊറിയൻ ശില്പങ്ങൾ ജപ്പാനിലേയ്ക്ക് കയറ്റുമതി ചെയ്യപ്പെട്ടിരുന്നു.
തടി , ശിലകൾ , കളിമണ്ണ് , ജിപ്സം , ചുണ്ണാമ്പുകല്ല് , ജേഡ് (പച്ചനിറത്തിലുള്ള കല്ല്) മുതലായ വസ്തുക്കൾകൊണ്ട് കൊറിയൻ ശില്പങ്ങൾ പ്രധാനമായും നിർമ്മിക്കപ്പെട്ടിരുന്നത്.
ജേഡ് , സ്വർണ്ണം , മറ്റുലോഹങ്ങൾ മുതലായവ ഉപയോഗിച്ചാണ് ചെറിയശില്പങ്ങൾ പ്രധാനമായും നിർമ്മിച്ചിരുന്നത്.
ദക്ഷിണ കൊറിയൻ ശില്പിയായ യൂ യങ്-ഹോ നിർമ്മിച്ച ഗ്രീറ്റിംഗ് മാൻ എന്ന ശില്പം നവീനശില്പകലയ്ക്കുദാഹരണമാണ് .
സോക്കുരം ഗുഹാക്ഷേത്രത്തിലെ ബുദ്ധശില്പം ബുദ്ധശില്പം(എ.ഡി.ഒൻപതാം നൂറ്റാണ്ട്) ചൈനീസ് ശില്പകല പതിനൊന്നാം നൂറ്റാണ്ടിലെ ബോധിസത്വൻ ശില്പം വടക്കേ സോങ് രാജവംശം .
റ്റിയാൻ റ്റാൻ ബുദ്ധ
ഒരു കളിമൺ യോദ്ധാവ്, ക്വിൻ രാജവംശം , ബി.സി. മൂന്നാം നൂറ്റാണ്ട്.
ലെഷാനിലെ ബൃഹത് ബുദ്ധൻ താങ് രാജവംശക്കാലത്തെ ഒരു ശില്പം (618-907) മഞ്ജുശ്രീ യോങ്ഹി ക്ഷേത്രത്തിനു പുറത്തുള്ള ഒരു ചൈനീസ് ഗാർഡിയൻ സിംഹം, ബെയ്ജിംഗ്,1694 ഗൗതമ ബുദ്ധൻ ജാപ്പനീസ് ശില്പകല
ജപ്പാനിലെ ശില്പകല കളിമണ്ണ് രൂപത്തിൽ നിന്നാണ് ആരംഭിക്കുന്നത്.
അഞ്ചാം നൂറ്റാണ്ടിൽ ജപ്പാനിലെ ശിൽപ്പങ്ങൾക്ക് സിൽക്ക് റോഡ് സംസ്കാരത്തിന്റെ സ്വാധീനമുണ്ടായിരുന്നു.
പിന്നീട് ചൈനീസ് ശിൽപ്പകലയിൽ നിന്ന് ശക്തമായ സ്വാധീനം ലഭിച്ചിരുന്നു.
മീജി കാലഘട്ടത്തിൽ പാശ്ചാത്യലോകത്തിന്റെ സ്വാധീനവും കടന്നുകൂടിയിരുന്നു.
ശിൽപങ്ങൾ, ചിത്രകലകൾ എന്നിവയ്ക്കായി ഉപയോഗിച്ചിരുന്ന പ്രാദേശിക കടകളിലാണ് പ്രതിമകൾ നിർമ്മിച്ചിരുന്നത്.
വീടിനു മുന്നിലും, പ്രധാനപ്പെട്ട കെട്ടിടങ്ങളുടെ ചുവരുകളിലും നിരവധി ശിൽപങ്ങൾ കണ്ടെത്തിയിരുന്നു.
ബുദ്ധമതം അല്ലെങ്കിൽ ഷിന്റൊ ദേവന്റെ അനശ്വരമായ അനുഷ്ഠാനങ്ങളിൽ നിന്ന് ഉരുത്തിരിഞ്ഞതാണ് ജപ്പാനിലെ ശിൽപ്പങ്ങളിൽ ഭൂരിഭാഗവും.
എല്ലാ കലകളിലും ശിൽപ്പവസ്തുക്കൾ ബുദ്ധമതവുമായി കേന്ദ്രീകരിക്കപ്പെട്ടിരുന്നു.
പരമ്പരാഗതമായി ശിൽപ്പനിർമ്മാണത്തിന് ഉപയോഗിച്ചിരുന്ന വസ്തുക്കൾ ലോഹങ്ങളായിരുന്നു- പ്രത്യേകിച്ച് വെങ്കലമായും, സാധാരണയായി, മരവും ഉപയോഗിച്ചിരുന്നു.
പലപ്പോഴും വാർണിഷ്‌, മങ്ങിയ പെയിന്റ്.
എന്നിവ ഉപയോഗിക്കുന്നതുകൂടാതെ സ്വർണ്ണം പൂശുക തുടങ്ങിയവയും ഉപയോഗിച്ച് ശിൽപ്പങ്ങൾ മോടിപിടിപ്പിച്ചിരുന്നു.
ജോഡോ-ജിയിലെ അമിതഭ ട്രിയാഡ് ഗാർഡിയൻ പ്രതിഷ്ഠ അസുര ഹൊരിജുവിലെ ശാക്യമുനി ട്രിയാഡ് ജൊമോൻ കാലഘട്ടത്തിലെ ഡോഗു അഥവാ ശില്പം ടോഡായ്-ജിയിൽ തമോട്ടെൻ, വുഡ്, എഡോ കാലഘട്ടം അവലംബം കൂടുതൽ വായനയ്ക്ക് Arts of Korea.
New York: The Metropolitan Museum of Art. 1998.
ISBN 0870998501.
ഏഷ്യ–യൂറോപ്പ് ഫൗണ്ടേഷൻ ഇംഗ്ലീഷ് വിലാസം https://ml.wikipedia.org/wiki/Asia%E2%80%93Europe_Foundation
സിംഗപ്പൂരിൽ സ്ഥിതി ചെയ്യുന്ന ഒരു അന്താരാഷ്ട്ര സന്നദ്ധ സംഘടനയാണ് ഏഷ്യ-യൂറോപ്പ് ഫൗണ്ടേഷൻ (എഎസ്ഇഎഫ്) .
1997-ൽ സ്ഥാപിതമായ ഇത് ഏഷ്യ-യൂറോപ്പ് മീറ്റിംഗിന്റെ (എഎസ്ഇഎം) ഏക സ്ഥാപനമാണ്.
ബൗദ്ധികവും സാംസ്കാരികവും ജനങ്ങളുമായുള്ള കൈമാറ്റങ്ങളിലൂടെ ഏഷ്യയിലെയും യൂറോപ്പിലെയും ജനങ്ങൾക്കിടയിൽ പരസ്പര ധാരണയും സഹകരണവും പ്രോത്സാഹിപ്പിക്കുക എന്നതാണ് ഇതിന്റെ ലക്ഷ്യം.
എല്ലാ വർഷവും, എഎസ്ഇഎഫ് ഏഷ്യയിലും യൂറോപ്പിലുമായി 100-ലധികം പങ്കാളി സംഘടനകൾക്കൊപ്പം 20 ഓളം പ്രോജക്ടുകൾ നടത്തുന്നു.
പ്രധാനമായും കോൺഫറൻസുകൾ, സെമിനാറുകൾ, വർക്ക്ഷോപ്പുകൾ എന്നിവയാണ് സംഘടിപ്പിക്കുന്നത്.
1,000-ലധികം ഏഷ്യക്കാരും യൂറോപ്യന്മാരും അതിന്റെ പ്രവർത്തനങ്ങളിൽ പ്രതിവർഷം സജീവമായി പങ്കെടുക്കുകയും നെറ്റ്‌വർക്കുകൾ, വെബ് പോർട്ടലുകൾ, പ്രസിദ്ധീകരണങ്ങൾ, പ്രഭാഷണങ്ങൾ, പ്രദർശനങ്ങൾ എന്നിവയിലൂടെ കൂടുതൽ പ്രേക്ഷകരിലേക്ക് എത്തിക്കുകയും ചെയ്യുന്നു.
1996 മാർച്ചിൽ, 25 ഏഷ്യൻ, യൂറോപ്യൻ രാജ്യങ്ങളിലെയും യൂറോപ്യൻ കമ്മീഷനിലെയും നേതാക്കൾ, തായ്‌ലൻഡിലെ ബാങ്കോക്കിൽ , ഒന്നാം ഏഷ്യ-യൂറോപ്പ് മീറ്റിംഗ് (എഎസ്ഇഎം) ഉച്ചകോടിക്കായി (എഎസ്ഇഎം1) യോഗം ചേർന്നു.
ഈ ഉദ്ഘാടന യോഗത്തിൽ, എഎസ്ഇഎം-ന്റെ സാമൂഹികവും സാംസ്കാരികവും വിദ്യാഭ്യാസപരവുമായ സ്തംഭത്തിന്റെ കേന്ദ്ര സ്ഥാപനമായി 1997 ഫെബ്രുവരി 15-ന് ഏഷ്യ-യൂറോപ്പ് ഫൗണ്ടേഷൻ (എഎസ്ഇഎഫ്) സ്ഥാപിക്കാൻ അവർ സമ്മതിച്ചു.
ഏഷ്യയിലെയും യൂറോപ്പിലെയും സിവിൽ സമൂഹങ്ങളെ ഒരുമിച്ച് കൊണ്ടുവരികയും വിവിധ മേഖലകളിൽ നിന്നുള്ള ആളുകൾക്കിടയിൽ ആശയവിനിമയം സുഗമമാക്കുകയും ഫലമായുണ്ടാകുന്ന ഫലങ്ങൾ നയരൂപീകരണ നിർമ്മാതാക്കൾക്ക് കൈമാറുകയും ചെയ്യുന്നതിലൂടെ സിവിൽ സമൂഹവും സർക്കാരുകളും തമ്മിലുള്ള ഒരു ഇന്റർഫേസായി മാറുക എന്നതാണ് എഎസ്ഇഎഫിന്റെ പ്രധാന ചുമതലകൾ.
സ്വഭാവമനുസരിച്ച്, എഎസ്ഇഎഫ് മറ്റ് ഓർഗനൈസേഷനുകളിൽ നിന്ന് വ്യത്യസ്തമാണ്, കാരണം ഇത് എഎസ്ഇഎം പങ്കാളികളുടെ പൊതുമേഖലകളിലും സ്വകാര്യ മേഖലയിലും പ്രവർത്തിക്കുന്നു.
ഇത് സുസ്ഥിരമായ നെറ്റ്‌വർക്കുകൾ സൃഷ്ടിക്കുന്നതിൽ പ്രവർത്തിക്കുന്നു, കൂടാതെ ഇത് എഎസ്ഇഎം പ്രക്രിയയിലേക്ക് സിവിൽ സൊസൈറ്റി ഇൻപുട്ടുകൾ നൽകുകയും എഎസ്ഇഎം പ്രോസസ്സ് വർദ്ധിപ്പിക്കുകയും ചെയ്യുന്നു.
ശുദ്ധമായ സിവിൽ സമൂഹത്തിൽ നിന്നോ അന്തർ സർക്കാർ പ്രക്രിയകളിൽ നിന്നോ സാധാരണയായി ഉയർന്നുവരാത്ത ആശയങ്ങളും പരിഹാരങ്ങളും സൃഷ്ടിക്കാൻ ഈ സവിശേഷമായ ആട്രിബ്യൂട്ട് എഎസ്ഇഎഫ്-ന്റെ പ്രവർത്തനങ്ങളെ അനുവദിക്കുന്നു.
ഇന്നുവരെ, എഎസ്ഇഎംൻ്റെ  സ്ഥിരമായി സ്ഥാപിതമായ ഏക സ്ഥാപനമാണ് എഎസ്ഇഎഫ്.
തീമാറ്റിക് ഏരിയകൾ
സംസ്‌കാരം, വിദ്യാഭ്യാസം, ഭരണം, സമ്പദ്‌വ്യവസ്ഥ, സുസ്ഥിര വികസനം, പൊതുജനാരോഗ്യം, മാധ്യമങ്ങൾ എന്നീ പ്രധാന തീമാറ്റിക് മേഖലകളിൽ എഎസ്ഇഎഫ് അതിന്റെ പ്രവർത്തനത്തിൽ ശ്രദ്ധ കേന്ദ്രീകരിക്കുന്നു.
നയ സംവാദം, ദ്വി-പ്രാദേശിക ശൃംഖലകൾ, കലാപരമായ സഹകരണങ്ങൾ എന്നിവയുൾപ്പെടെ ഏഷ്യയും യൂറോപ്പും തമ്മിലുള്ള സാംസ്കാരിക സഹകരണത്തിന്റെ വിവിധ രൂപങ്ങൾ എഎസ്ഇഎഫ് പ്രോത്സാഹിപ്പിക്കുന്നു.
ഇത് ഏഷ്യൻ, യൂറോപ്യൻ കലാസംഘടനകൾക്കിടയിൽ സുസ്ഥിര പങ്കാളിത്തം വളർത്തുന്നു, അതേസമയം കലാമേഖലയും സംസ്കാരത്തിന് ഉത്തരവാദിത്തമുള്ള സർക്കാർ ഏജൻസികളും തമ്മിലുള്ള സംവാദം സുഗമമാക്കുന്നു.
വിദ്യാഭ്യാസം 2019 മെയ് മാസത്തിൽ റൊമാനിയയിലെ ബുക്കാറെസ്റ്റിൽ ഏഴാമത് ASEF റെക്ടർമാരുടെ സമ്മേളനവും വിദ്യാർത്ഥി ഫോറവും (ARC7).
വിദ്യാഭ്യാസ നയ ചർച്ചകൾക്ക് സംഭാവന നൽകുകയും യുവജന ശൃംഖലകളെ സുഗമമാക്കുകയും ചെയ്യുന്ന പദ്ധതികൾ എഎസ്ഇഎഫ് ആരംഭിച്ചിട്ടുണ്ട്.
ഇന്റർ ഡിസിപ്ലിനറി, പ്രായോഗിക സമീപനങ്ങളിലൂടെയും ഐസിടിയെ ഒരു അവശ്യ ഘടകമായി സംയോജിപ്പിക്കുന്നതിലൂടെയും, എഎസ്ഇഎഫിന്റെ വിദ്യാഭ്യാസ പദ്ധതികൾ വിദ്യാഭ്യാസ സ്ഥാപനങ്ങൾ തമ്മിലുള്ള സഹകരണവും യുവാക്കൾക്കിടയിലുള്ള കൈമാറ്റവും ശക്തിപ്പെടുത്തുന്നു, അതേസമയം അവരെ എഎസ്ഇഎം വിദ്യാഭ്യാസ പ്രക്രിയയിലേക്കും എഎസ്ഇഎം ലീഡേഴ്‌സ് മീറ്റിംഗുകളിലേക്കും ബന്ധിപ്പിക്കുന്നു.
മനുഷ്യാവകാശങ്ങളോടുള്ള ബഹുമാനം, നിയമവാഴ്ച, ഫലപ്രദമായ പങ്കാളിത്തം, പൊതുസ്ഥാപനങ്ങളുടെ ഉത്തരവാദിത്തം എന്നിവ നല്ല ഭരണത്തിന് അടിത്തറയിടുന്ന ചില മേഖലകളാണ്.
2 പ്രദേശങ്ങൾക്ക് പൊതുവായ താൽപ്പര്യമുള്ള മനുഷ്യാവകാശ വിഷയങ്ങളിൽ സിവിൽ സമൂഹം, ഗവൺമെന്റ്, അന്താരാഷ്ട്ര സംഘടനാ പ്രതിനിധികൾ എന്നിവർ തമ്മിൽ അനൗപചാരികവും തുറന്നതും ഏറ്റുമുട്ടാത്തതുമായ സംഭാഷണം എഎസ്ഇഎഫ് പ്രോത്സാഹിപ്പിക്കുന്നു.
എഎസ്ഇഎം വെല്ലുവിളികളെ കുറിച്ച് നന്നായി മനസ്സിലാക്കുന്നതിനായി ഏഷ്യയിലും യൂറോപ്പിലും പൊതു നയതന്ത്രം പ്രോത്സാഹിപ്പിക്കപ്പെടുന്നു.
6ഏഷ്യാ യൂറോപ്പ് ഇക്കണോമിക് ഫോറത്തിന്റെ (AEEF) പങ്കാളികളുമായി ചേർന്ന്, എഎസ്ഇഎം മണ്ഡലങ്ങളിലുടനീളം എഎസ്ഇഎം-ന്റെ രാഷ്ട്രീയ സാമ്പത്തിക അജണ്ടയ്ക്ക് അനുസൃതമായി ഏഷ്യൻ, യൂറോപ്യൻ സമൂഹങ്ങളെ ബാധിക്കുന്ന നിലവിലെ സാമ്പത്തിക പ്രശ്നങ്ങളും ദീർഘകാല പ്രവണതകളും അഭിസംബോധന ചെയ്യുന്നു.
സുസ്ഥിര വികസനം
എഎസ്ഇഎഫ് അതിന്റെ തുടക്കം മുതൽ, ഏഷ്യയിലെയും യൂറോപ്പിലെയും സുസ്ഥിര വികസനം, കാലാവസ്ഥാ വ്യതിയാന പ്രശ്നങ്ങൾ എന്നിവയിൽ നിരവധി ഡയലോഗ് പ്ലാറ്റ്‌ഫോമുകൾ ആരംഭിച്ചിട്ടുണ്ട്.
എഎസ്ഇഎം പ്രക്രിയയുടെ മുൻ‌ഗണനകളും അന്തർ‌ദ്ദേശീയ, പ്രാദേശിക, ദേശീയ തലങ്ങളിലെ ഓഹരി ഉടമകളുടെ ആവശ്യങ്ങളും പ്രതിഫലിപ്പിക്കുന്നു, ഈ മേഖലയിലെ എഎസ്ഇഎഫ് ന്റെ പ്രവർത്തനങ്ങൾ 2030 അജണ്ട നടപ്പിലാക്കുന്നതിന് സംഭാവന നൽകുന്നതിൽ ശ്രദ്ധ കേന്ദ്രീകരിക്കുന്നു.
എഎസ്ഇഎഫ് പബ്ലിക് ഹെൽത്ത് നെറ്റ്‌വർക്ക് (ASEF PHN), പാൻഡെമിക് ഇൻഫ്ലുവൻസയുടെ ദ്രുതഗതിയിലുള്ള നിയന്ത്രണത്തിനുള്ള എഎസ്ഇ എം സംരംഭത്തിന്റെ ഭാഗമാണ്.
ജപ്പാൻ ഗവൺമെന്റിന്റെ സാമ്പത്തിക സഹായത്തോടെ 2009 ൽ ഈ സംരംഭം ഔദ്യോഗികമായി ആരംഭിച്ചു.
പാൻഡെമിക് ഇൻഫ്ലുവൻസ ഉൾപ്പെടെ ഉയർന്നുവരുന്ന പകർച്ചവ്യാധികളിൽ ശക്തമായ ശ്രദ്ധ കേന്ദ്രീകരിച്ചുകൊണ്ട് ASEF PHN പൊതുജനാരോഗ്യ മുൻഗണനകളുടെ ദ്വി-മേഖലാ കൈമാറ്റം പ്രോത്സാഹിപ്പിക്കുന്നു.
എഎസ്ഇഎഫ് അതിന്റെ മീഡിയ പ്രോജക്ടുകളിലൂടെ, കാഴ്ചകളുടെയും ആശയങ്ങളുടെയും കൈമാറ്റത്തിനും ഏഷ്യയിലെയും യൂറോപ്പിലെയും ബഹുജന മാധ്യമ പ്രതിനിധികൾ തമ്മിലുള്ള സഹകരണത്തിനും അതുല്യമായ നെറ്റ്‌വർക്കിംഗ് പ്ലാറ്റ്‌ഫോമുകൾ സൃഷ്ടിക്കുന്നു.
ഏഷ്യ-യൂറോപ്പ് മീറ്റിംഗിന്റെ (ASEM) അജണ്ടയുമായി യോജിപ്പിച്ച തീമുകളുള്ള ഇവന്റുകൾ മീഡിയ പ്രോജക്റ്റുകളിൽ ഉൾപ്പെടുന്നു, ഇത് ഏഷ്യ-യൂറോപ്പ് ബന്ധങ്ങൾക്ക് പ്രസക്തമായ നിലവിലെ പ്രശ്നങ്ങൾ, മാധ്യമ വ്യവസായം നേരിടുന്ന വെല്ലുവിളികൾ, മാധ്യമ പ്രവർത്തകരുടെ പ്രൊഫഷണൽ വികസനം എന്നിവ പരിശോധിക്കാൻ കഴിയും.
ഏഷ്യ-യൂറോപ്പ് മീറ്റിംഗിന്റെ (ASEM) 53 പങ്കാളികളാണ് എഎസ്ഇഎഫ് അംഗങ്ങൾ.
ഇതിൽ 30 യൂറോപ്യൻ രാജ്യങ്ങൾ, 21 ഏഷ്യൻ രാജ്യങ്ങൾ, 2 പ്രാദേശിക സംഘടനകൾ (യൂറോപ്യൻ യൂണിയനും ആസിയാൻ സെക്രട്ടേറിയറ്റും) എന്നിവ ഉൾപ്പെടുന്നു.
54 എഎസ്ഇഎം പങ്കാളികളിൽ നിന്നുള്ള സ്വമേധയായുള്ള വാർഷിക  സംഭാവനകൾ മുഖേന  എഎസ്ഇഎഫ് ന് ധനസഹായം ലഭിക്കുന്നു, കൂടാതെ ഏഷ്യയിലും യൂറോപ്പിലുടനീളമുള്ള സിവിൽ സൊസൈറ്റി, പൊതു, സ്വകാര്യ മേഖല പങ്കാളികൾ എന്നിവരുമായി പദ്ധതികളുടെ ധനസഹായം പങ്കിടുന്നു.
53 എഎസ്ഇ എം പങ്കാളികളിൽ ഓരോരുത്തരും അംഗങ്ങളായി നിയമിക്കുകയും വർഷത്തിൽ രണ്ടുതവണ യോഗം ചേരുകയും ചെയ്യുന്ന ഒരു ബോർഡ് ഓഫ് ഗവർണർക്ക് എഎസ്ഇഎഫ് റിപ്പോർട്ട് ചെയ്യുന്നു.
സിംഗപ്പൂരിലെ സ്ഥിരമായ ഓഫീസിൽ,  4 പ്രോഗ്രാം ഡിപ്പാർട്ട്‌മെന്റുകൾ, ഒരു സാംസ്കാരിക വകുപ്പ്, ഒരു വിദ്യാഭ്യാസ വകുപ്പ്, ഒരു ഗവേണൻസ് ഇക്കണോമി ഡിപ്പാർട്ട്‌മെന്റ്, ഒരു സുസ്ഥിര വികസനം പൊതുജനാരോഗ്യ വകുപ്പ്, ഒരു കമ്മ്യൂണിക്കേഷൻസ് വകുപ്പ്, ഒരു ധനകാര്യ അഡ്മിനിസ്ട്രേറ്റീവ് വകുപ്പ്,  ഒരു ഹ്യൂമൻ റിസോഴ്സ് ഡിപ്പാർട്ട്മെന്റ്, ഒരു എക്സിക്യൂട്ടീവ് ഓഫീസ് എന്നിവ ഉൾക്കൊള്ളുന്നു.
എക്സിക്യൂട്ടീവ് ഡയറക്ടർമാർ 2020–തുടരുന്നു മിസ്റ്റർ മോറിക്കാവ ടോരു 2020–2020 മിസ്റ്റർ സൺ സിയാങ്‌യാങ് (ആക്ടിംഗ്) 2016–2020 അംബാസഡർ കാർസ്റ്റൺ വാർനെക്ക് 2012–2016 അംബാസഡർ ZHANG Yan 2011–2012 അംബാസഡർ മൈക്കൽ ഫിൽഹോൾ 2008–2011 അംബാസഡർ ഡൊമിനിക് ഗിരാർഡ് 2004-2008 അംബാസഡർ സിഎച്ച്ഒ വോനിൽ 2000–2004 അംബാസഡർ ഡെൽഫിൻ COLOMÉ 1997–2000 അംബാസഡർ പ്രൊഫസർ ടോമി കെ.ഒ.എച്ച് ഡെപ്യൂട്ടി എക്സിക്യൂട്ടീവ് ഡയറക്ടർമാർ 2020– തുടരുന്നു മിസ്റ്റർ ലിയോൺ ഫാബർ 2017–2019 മിസ്റ്റർ SUN സിയാങ്‌യാങ് 2012–2016 മിസ്റ്റർ കാർസ്റ്റൺ വാർനെക്ക് 2008–2012 അംബാസഡർ NGUYEN Quoc Khanh 2006–2008 മിസ്റ്റർ ബെർട്രാൻഡ് ഫോർട്ട് 2004-2006 മിസ്റ്റർ ഹെൻഡ്രിക് ക്ലോണിംഗർ 2000–2004 മിസ്റ്റർ KIM സുങ്-ചുൽ 1997–2000 മിസ്റ്റർ പിയറി ബറോക്സ് ഇതും കാണുക ഏഷ്യ-യൂറോപ്പ് മീറ്റിംഗ് (ASEM) കുറിപ്പുകൾ ↑ ↑ ASEM InfoBoard - About ASEM http://www.aseminfoboard.org/working-method.html%5Bപ്രവർത്തിക്കാത്ത+കണ്ണി%5D ↑ Asia-Europe Foundation - History http://www.asef.org/index.php/about/history%5Bപ്രവർത്തിക്കാത്ത+കണ്ണി%5D ↑ Asia-Europe Foundation - Organisation http://www.asef.org/index.php/about/organisation Archived 2021-10-25 at the Wayback Machine .
പുറം കണ്ണികൾ ഏഷ്യ-യൂറോപ്പ് ഫൗണ്ടേഷൻ (ASEF) ASEM ഇൻഫോബോർഡ് ASEF കൾച്ചർ360 ASEF ക്ലാസ് റൂം നെറ്റ്‌വർക്ക് (ASEF ക്ലാസ് നെറ്റ്) ഏഷ്യ-യൂറോപ്പ് മ്യൂസിയം നെറ്റ്‌വർക്ക് (ASEMUS) ആർകൈവ് കോപ്പി ( Archived 2011-09-01 at the Wayback Machine . ) ASEF യൂണിവേഴ്സിറ്റി അലുമ്‌നി നെറ്റ്‌വർക്ക് (ASEFUAN)